کوئٹہ (آن لائن) صوبائی دارالحکومت کوئٹہ ٹی کورونا وائرس آن زہمی بندغ آتیان 4ڈاکٹر آتتون اوار 10 بندغ کوئٹہ نا رہینگوک پیش تمار ہرافک کوئٹہ غان پیشن ہچ سفر کتنو۔ حوالی نارد اٹ ایران تفتان سیم آن غیر روایتی کسر تے اٹ کوئٹہ شار آبروک بندغ آتا سوب آن کوئٹہ نا شاری وڈاکٹر آک کورونا وائرس نا زہمی مسنو۔ داوخت آ کوئٹہ نا شیخ زاید ہسپتال آئسولیشن وارڈ اٹ کوئٹہ نا رہینگوک زہمی بندغ آتیان 4ڈاکٹر تون اوار 10بندغ اوار ءُ‘ حوالی نا رد اٹ غیرروایتی کسر تیٹ کوئٹہ شار آبروک بندغ آتے ضلعی انتظامیہ پٹنگ اٹی ءِ۔
